CELEX: 32019D0232
Language: fi
Date: 2018-07-16 00:00:00
Title: Neuvoston päätös (EU) 2019/232, annettu 16 päivänä heinäkuuta 2018, liikenneyhteisön alueellisessa ohjauskomiteassa Euroopan unionin puolesta esitettävästä kannasta kyseisen komitean työjärjestyksen vahvistamiseen

8.2.2019   
               
               
                  FI
               
               
                  Euroopan unionin virallinen lehti
               
               
                  L 37/113
               
            
         NEUVOSTON PÄÄTÖS (EU) 2019/232,
         annettu 16 päivänä heinäkuuta 2018,
         liikenneyhteisön alueellisessa ohjauskomiteassa Euroopan unionin puolesta esitettävästä kannasta kyseisen komitean työjärjestyksen vahvistamiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 91 artiklan ja 100 artiklan 2 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni allekirjoitti sopimuksen liikenneyhteisön perustamisesta, jäljempänä ’liikenneyhteisösopimus’, neuvoston päätöksen (EU) 2017/1937 (1) mukaisesti.
                  
               
                     (2)
                  
                  
                     Liikenneyhteisösopimuksen 41 artiklan 3 kohdan mukaisesti liikenneyhteisösopimusta sovelletaan väliaikaisesti 9 päivästä lokakuuta 2017 alkaen Euroopan unionin, Albanian tasavallan, Bosnia ja Hertsegovinan sekä Kosovon (*1) välillä ja 29 päivästä marraskuuta 2017 alkaen mainittujen osapuolten ja Serbian tasavallan välillä.
                  
               
                     (3)
                  
                  
                     Liikenneyhteisösopimuksen 24 artiklan 5 kohdan nojalla liikenneyhteisön alueellinen ohjauskomitea, jäljempänä ’ohjauskomitea’, vahvistaa työjärjestyksensä.
                  
               
                     (4)
                  
                  
                     On aiheellista määrittää kanta, joka esitetään unionin puolesta ohjauskomiteassa kyseisen komitean työjärjestyksen vahvistamisesta, koska työjärjestystä koskeva päätös sitoo unionia.
                  
               
                     (5)
                  
                  
                     Unionin kannan ohjauskomiteassa olisi sen vuoksi perustuttava tähän liitettyyn päätösluonnokseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Liikenneyhteisön alueellisen ohjauskomitean, jäljempänä ’ohjauskomitea’, kokouksessa unionin puolesta esitettävä kanta perustuu tähän päätökseen liitettyyn ohjauskomitean päätösluonnokseen.
            Unionin edustajat ohjauskomiteassa voivat sopia vähäisistä muutoksista mainittuun päätösluonnokseen ilman uutta neuvoston päätöstä.
         
         
            2 artikla
            Tämä päätös on osoitettu komissiolle.
         
         
            Tehty Brysselissä 16 päivänä heinäkuuta 2018.
            
               
                  Neuvoston puolesta
               
               
                  Puheenjohtaja
               
               J. BOGNER-STRAUSS
            
         
         
            (1)  Neuvoston päätös (EU) 2017/1937, annettu 11 päivänä heinäkuuta 2017, liikenneyhteisön perustamista koskevan sopimuksen allekirjoittamisesta Euroopan unionin puolesta ja sen väliaikaisesta soveltamisesta (EUVL L 278, 27.10.2017, s. 1).
         
            (*1)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 (1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.
      
      
         
            LUONNOS
            LIIKENNEYHTEISÖN ALUEELLISEN OHJAUSKOMITEAN PÄÄTÖS N:o 2018/1,
            annettu … päivänä …kuuta …,
            ohjauskomitean työjärjestyksen vahvistamisesta
            LIIKENNEYHTEISÖN ALUEELLINEN OHJAUSKOMITEA, joka
            ottaa huomioon liikenneyhteisön perustamisesta tehdyn sopimuksen ja erityisesti sen 24 artiklan 5 kohdan,
            ON PÄÄTTÄNYT SEURAAVAA:
            
               Ainoa artikla
               Vahvistetaan tähän päätökseen liitetty liikenneyhteisön alueellisen ohjauskomitean työjärjestys.
            
            
               Tehty …, … päivänä …kuuta 2018.
               
                  
                     Alueellisen ohjauskomitean puolesta
                  
                  
                     Puheenjohtaja
                  
               
            
         
      
      
         
            LIIKENNEYHTEISÖN ALUEELLISEN OHJAUSKOMITEAN TYÖJÄRJESTYS
            I.   YLEISTÄ
            
                     
                        1.
                     
                     
                        Tässä työjärjestyksessä vahvistetaan sisäiset menettelyt alueellisen ohjauskomitean, jäljempänä ’ohjauskomitea’, toiminnalle liikenneyhteisön perustamisesta tehdyn Euroopan unionin ja kaakkoiseurooppalaisten osapuolten (Albanian tasavallan, Bosnia ja Hertsegovinan, entisen Jugoslavian tasavallan Makedonian, Kosovon (*1), Montenegron ja Serbian tasavallan) välisen sopimuksen, jäljempänä ’sopimus’, alaisena toimielimenä.
                     
                  
                     
                        2.
                     
                     
                        Jos tämän työjärjestyksen ja sopimuksen välillä on ristiriitaa, sovelletaan sopimuksen määräyksiä.
                     
                  II.   JÄSENET, TARKKAILIJAT JA MUUT OSALLISTUJAT
            
                     
                        1.
                     
                     
                        Ohjauskomitean jäsenten olisi periaatteessa oltava liikenteestä vastaavien ministeriöiden johtavia virkamiehiä.
                     
                  
                     
                        2.
                     
                     
                        Jäsenen nimittäminen katsotaan näytöksi siitä, että kyseinen jäsen on valtuutettu ilmaisemaan asianomaisen sopimuspuolen kannan kyseistä osapuolta sitovalla tavalla.
                     
                  
                     
                        3.
                     
                     
                        Sanotun rajoittamatta sopimuksen 24 artiklan 2 kohdan toisen virkkeen mukaista tarkkailijoiden asemaa III jakson 2 kohdassa tarkoitettu puheenjohtaja ja varapuheenjohtaja voivat tarvittaessa sopia, että ne kutsuvat muiden valtioiden, kansainvälisten järjestöjen tai muiden elinten edustajia, kansalaisyhteiskunnan edustajat mukaan lukien, osallistumaan tapauskohtaisesti ohjauskomitean tiettyihin kokouksiin taikka yhteen tai useampaan kokouksen osaan.
                     
                  
                     
                        4.
                     
                     
                        Jos puheenjohtaja ja varapuheenjohtaja sopivat, että ne kutsuvat muiden valtioiden, kansainvälisten järjestöjen tai muiden elinten edustajia, puheenjohtaja ilmoittaa asiasta sopimuspuolille ja liikenneyhteisön pysyvälle sihteeristölle, jäljempänä ’sihteeristö’, vähintään kolme viikkoa ennen kokousta. Sopimuspuolet ja sihteeristö voivat toimittaa näkemyksensä puheenjohtajalle viiden työpäivän kuluessa kyseisen tiedon vastaanottamisesta.
                     
                  III.   PUHEENJOHTAJUUS
            
                     
                        1.
                     
                     
                        Kukin kaakkoiseurooppalainen osapuoli hoitaa ohjauskomitean puheenjohtajuutta yhden kalenterivuoden ajan sopimuksen 2 artiklan 1 kohdassa käytetyssä aakkosjärjestyksessä. Ensimmäinen puheenjohtajana toimiva kaakkoiseurooppalainen osapuoli on Albanian tasavalta.
                     
                  
                     
                        2.
                     
                     
                        Puheenjohtaja johtaa puhetta ohjauskomitean kokouksissa. Sitä avustaa varapuheenjohtajana toimiva Euroopan unionin edustaja.
                     
                  
                     
                        3.
                     
                     
                        Jos puheenjohtaja ei pysty hoitamaan tehtäviään jossakin kokouksessa, kyseisessä kokouksessa puhetta johtaa varapuheenjohtajana toimiva Euroopan unionin edustaja.
                     
                  IV.   KOKOUSTEN VALMISTELU
            
                     
                        1.
                     
                     
                        Ohjauskomitean kokoukset järjestetään sihteeristön toimipaikassa. Puheenjohtaja voi kuitenkin päättää ohjauskomitean kokouksen paikaksi jonkin muun paikan kuultuaan varapuheenjohtajaa ja sihteeristöä ja ottaen huomioon asiaankuuluvat taloudelliset, hallinnolliset ja organisatoriset näkökohdat. Asianmukaisesti perusteltuja tapauksia lukuun ottamatta tällainen päätös on tehtävä vähintään kaksi kuukautta ennen asianomaista kokousta.
                     
                  
                     
                        2.
                     
                     
                        Sihteeristö osallistuu muualla kuin sihteeristön toimipaikassa järjestettävän kokouksen järjestelykustannuksiin sisäisten talousarviosääntöjensä puitteissa.
                     
                  
                     
                        3.
                     
                     
                        Puheenjohtaja, varapuheenjohtaja ja sihteeristö sopivat kokousten päivämääristä. Päivämääristä sovitaan periaatteessa vähintään kaksi kuukautta ennen asianomaista kokousta.
                     
                  
                     
                        4.
                     
                     
                        Puheenjohtaja ja varapuheenjohtaja sopivat kokousten esityslistaluonnoksista. Esityslistaluonnos ja kaikki siihen liittyvät asiakirjat lähetetään jäsenille ja tarkkailijoille vähintään kuusi viikkoa ennen asianomaista kokousta. Jäsenet voivat esittää huomioita ja ehdottaa uusia kohtia lisättäväksi esityslistalle. Kokoukseen II jakson 3 kohdan mukaisesti kutsuttuja muita valtioita, kansainvälisiä järjestöjä ja muita elimiä kiinnostavia asioita koskevat asiakirjat jaetaan myös niille.
                     
                  
                     
                        5.
                     
                     
                        Sihteeristö vastaa kokousten valmistelusta. Se tiedottaa määrävälein ja pyynnöstä puheenjohtajalle ja varapuheenjohtajalle valmisteluprosessista ja noudattaa siinä niiden pyyntöjä ja ohjausta.
                     
                  V.   OHJAUSKOMITEAN KOKOUKSET – MENETTELYSÄÄNNÖT
            
                     
                        1.
                     
                     
                        Ohjauskomitean kokoukset eivät ole julkisia, ellei ohjauskomitea toisin päätä.
                     
                  
                     
                        2.
                     
                     
                        Ohjauskomitean kukin jäsen, tarkkailija tai muu osallistuja saa tuoda mukanaan avustavia virkamiehiä. Tällaisten virkamiesten nimet ja asemat on ilmoitettava ennalta sihteeristölle. Periaatteessa tällaisten avustavien virkamiesten lukumäärä kokouksessa saa olla enintään kolme jäsentä kohti ja enintään kaksi tarkkailijaa kohti. Puheenjohtaja voi kuitenkin antaa tarkempia ohjeita edustajien enimmäismäärästä valtuuskuntaa kohti.
                     
                  
                     
                        3.
                     
                     
                        Ohjauskomitean katsotaan olevan päätösvaltainen vain, jos neljä kaakkoiseurooppalaista osapuolta ja Euroopan unioni ovat edustettuina.
                     
                  
                     
                        4.
                     
                     
                        Ohjauskomitea tekee päätöksensä yksimielisesti sopimuksen 24 artiklan 3 kohdan mukaisesti. Äänestämästä pidättäytyminen ei estä ohjauskomiteaa ryhtymästä toimiin edellyttäen, että kokous on tämän jakson 3 kohdassa tarkoitetulla tavalla päätösvaltainen.
                     
                  
                     
                        5.
                     
                     
                        Kokouksen esityslista hyväksytään kokouksen alussa. Kiireellisissä tapauksissa esityslistalle voidaan kokouksen aikana ottaa uusia asioita puheenjohtajan ja varapuheenjohtajan suostumuksella.
                     
                  
                     
                        6.
                     
                     
                        Tarkkailijat voivat osallistua keskusteluihin ja esittää lausuntoja puheenjohtajan luvalla tai pyynnöstä.
                     
                  
                     
                        7.
                     
                     
                        II jakson 3 kohdan mukaisesti kutsutut muiden valtioiden, kansainvälisten järjestöjen tai muiden elinten edustajat voivat osallistua keskusteluihin puheenjohtajan luvalla tai pyynnöstä, mutta ne eivät saa toteuttaa ohjauskomiteassa minkäänlaisia toimia.
                     
                  
                     
                        8.
                     
                     
                        Kustakin kokouksesta laaditaan päätelmät sihteeristön avustuksella.
                     
                  
                     
                        9.
                     
                     
                        Päätelmiin kirjataan kaikki kokouksessa hyväksytyt toimenpiteet sekä jäsenten kannat ja tarkkailijoiden mahdolliset lausunnot, jotka koskevat ohjauskomitean toteutettavaksi esitettyjä toimia.
                     
                  
                     
                        10.
                     
                     
                        Puheenjohtaja allekirjoittaa päätelmät, jotka jaetaan jäsenille ja tarkkailijoille. Jos päätelmien luonnosta ei ole mahdollista valmistella kokouksen päättymiseen mennessä, puheenjohtaja varmistaa, että ne valmistellaan ja jaetaan seitsemän kalenteripäivän kuluessa kokouksen jälkeen. Jäsenet voivat vaatia päätelmäluonnoksiin korjauksia seitsemän kalenteripäivän kuluessa niiden vastaanottamisesta. Puheenjohtaja huolehti siitä, että lopullinen versio jaetaan seitsemän päivän kuluessa huomioiden esittämiselle asetetun määräajan umpeutumisesta.
                     
                  
                     
                        11.
                     
                     
                        Kokousten päätelmät eivät millään tavalla rajoita säädösten tai sopimuksen soveltamisalaa tai vaikutuksia. Sitovien säännösten tai määräysten kanssa ristiriitaisia lausuntoja ja päätelmiä ei saa tehdä. Kokousten päätelmät eivät muodosta säädöksiä, eikä niillä ole normatiivisia vaikutuksia.
                     
                  VI.   OHJAUSKOMITEAN TOIMINTAMUODOT JA MENETTELYT
            Yleistä
            
                     
                        1.
                     
                     
                        Ohjauskomitea toimii tapauksen mukaan antamalla suosituksia ja tekemällä päätöksiä; kumpiinkin viitataan jäljempänä ’toimenpiteinä’.
                        Ohjauskomitean toiminnan varmistamiseen tarkoitettujen sääntöjen hyväksymistä pidetään päätöksen tekemisenä.
                     
                  
                     
                        2.
                     
                     
                        Kun toimenpide on hyväksytty tai toimenpidettä on muutettu, puheenjohtaja allekirjoittaa sen ripeästi ja sihteeristö jakaa sen kaikille sopimuspuolille.
                     
                  
                     
                        3.
                     
                     
                        Toimenpiteet tulevat voimaan niiden hyväksymispäivänä, ellei niissä toisin määrätä.
                     
                  
                     
                        4.
                     
                     
                        Jollei tässä työjärjestyksessä toisin määrätä, toimenpiteen hyväksymisessä ja sen muuttamisessa noudatetaan samaa menettelyä.
                     
                  
                     
                        5.
                     
                     
                        Toimenpiteen hyväksymistä tai muuttamista koskeva jäsenen tai sihteeristön pyyntö tehdään kirjallisena vähintään 30 kalenteripäivää ennen sitä ohjauskomitean kokousta, jossa siitä on määrä keskustella.
                     
                  
                     
                        6.
                     
                     
                        Pyyntö lähetetään puheenjohtajalle ja sen jäljennös kaikille jäsenille ja tarkkailijoille. Sen mukana on toimitettava asiaankuuluvat selitykset.
                     
                  
                     
                        7.
                     
                     
                        Asianmukaisesti perustelluissa tapauksissa toimenpide voidaan hyväksyä tai toimenpidettä voidaan muuttaa noudattamatta tämän jakson 4–6 kohdassa määrättyä muotoa ja menettelyä.
                     
                  Toimenpiteiden hyväksyminen kirjeenvaihdolla
            
                     
                        8.
                     
                     
                        Ohjauskomitea voi kokoustensa välillä hyväksyä tai muuttaa toimenpiteitä kirjeenvaihdolla. Puheenjohtaja voi kirjeenvaihdolla hyväksyttävää toimenpidettä koskevan jäsenen tai sihteeristön esittämän pyynnön perusteella tai omasta aloitteestaan varapuheenjohtajaa kuullen ja tämän suostumuksella päättää, onko asia sellainen, että siitä voi päättää kirjeenvaihdolla.
                     
                  
                     
                        9.
                     
                     
                        Jos puheenjohtaja on päättänyt, että noudatetaan kirjeenvaihtomenettelyä, se ohjeistaa sihteeristön lähettämään jäsenille pyynnön sekä tiedot, jotka puheenjohtaja varapuheenjohtajaa kuultuaan ja tämän suostumuksella katsoo tarpeellisiksi. Puheenjohtaja niin ikään varapuheenjohtajaa kuultuaan ja tämän suostumuksella täsmentää, voivatko jäsenet esittää pyyntöön muutoksia ja millä edellytyksillä.
                     
                  
                     
                        10.
                     
                     
                        Puheenjohtaja päättää varapuheenjohtajaa kuultuaan ja tämän suostumuksella päivämäärän ja kellonajan, johon mennessä vastausten on oltava perillä; tämä ajankohta ei saa olla ennen kuin on kulunut 10 kalenteripäivää tämän jakson 9 kohdassa tarkoitettujen tietojen toimittamispäivästä. Poikkeuksellisissa olosuhteissa puheenjohtaja voi pyynnöstä tai omasta harkinnastaan varapuheenjohtajaa kuullen ja tämän suostumuksella pidentää vastausten vastaanottamiselle asetettua määräaikaa. Jäsenen, joka ei ole vastannut asetetussa määräajassa kirjallisesti esimerkiksi sähköpostitse, katsotaan pidättäytyvän asian käsittelystä.
                     
                  
                     
                        11.
                     
                     
                        Ohjauskomitea tekee päätöksensä yksimielisesti. Yksimielisyyden katsotaan syntyneen, kun vähintään neljä kaakkoiseurooppalaista osapuolta ja Euroopan unioni ovat vastanneet asianomaista toimenpidettä puoltavasti eikä yksikään osapuoli ole vastustanut sitä.
                     
                  VII.   TIETOJEN LUOVUTTAMINEN
            
                     
                        1.
                     
                     
                        Lopulliset kokousasiakirjat (esityslistat, päätelmät jne.) julkaistaan sihteeristön internet-sivustolla, ellei toisin päätetä.
                     
                  
                     
                        2.
                     
                     
                        Mahdollisuudesta tutustua ohjauskomitean hallussa oleviin asiakirjoihin määrätään sopimuksen 38 artiklan 2 ja 3 kohdan mukaisesti.
                     
                  VIII.   LOPPUMÄÄRÄYKSET
            
                     
                        1.
                     
                     
                        II jakson 3 kohdan mukaisesti kutsuttujen tarkkailijoiden sekä muiden valtioiden, kansainvälisten järjestöjen ja muiden elinten edustajien on noudatettava kaikkia ohjauskomitean jäseniin sovellettavia luottamuksellisuusvaatimuksia. Tällaiset vaatimukset on mainittava asianomaisen kokouksen päätelmissä.
                     
                  
                     
                        2.
                     
                     
                        II jakson 3 kohdan mukaisesti kutsuttuja muiden valtioiden, kansainvälisten järjestöjen ja muiden elinten edustajia on ennen niiden läsnäoloa asiaankuuluvissa keskusteluissa pyydettävä allekirjoittamaan luottamuksellisuusvakuutus. Luottamuksellisuusvakuutukseen on sisällyttävä sitoumus noudattaa tämän jakson 1 kohdassa tarkoitettuja luottamuksellisuussääntöjä. Jos edustajat eivät allekirjoita tällaista vakuutusta, heidät suljetaan ulos kyseisistä keskusteluista.
                     
                  
                     
                        3.
                     
                     
                        Puheenjohtaja allekirjoittaa kaikki ohjauskomitean päätösasiakirjat.
                     
                  
                     
                        4.
                     
                     
                        Kaikki muutokset tähän työjärjestykseen tehdään ohjauskomitean päätöksellä.
                     
                  
                     
                        5.
                     
                     
                        Jos tämän työjärjestyksen soveltamisessa jossakin tilanteessa aiheutuu tulkintavaikeuksia, puheenjohtaja antaa varapuheenjohtajaa kuultuaan ja tämän suostumuksella ohjeita tilanteen ratkaisemiseksi.
                     
                  
                     
                        6.
                     
                     
                        Vuoden kuluttua tämän työjärjestyksen voimaantulosta sihteeristö voi sen käytännön soveltamisesta saadun kokemuksen perusteella ehdottaa siihen hyödyllisiksi tai tarpeellisiksi katsomiaan muutoksia. Jos ohjauskomitean jäsen haluaa ehdottaa tällaista muutosta, sen on kuultava ensin sihteeristöä.
                     
                  Tämä työjärjestys tulee voimaan päivänä, jona ohjauskomitea vahvistaa sen.
            
               (*1)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 (1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.